
	Target 1
	Hoffwn wella ar fy iaith - rhaid gwirio yn fwy aml.

	Target 2
	Rhaid defnyddio y rhestr ddarllen yn fwy aml wrth gyfeirnodi.

	Target 3
	Gwneud yn siwr bod pob y testunau yn berthnasol.

	Target 4
	Trafod y Cwricwlwm Newydd mewn ddyfnder.

	Target 5
	Edrych ar y Meini Prawf wrth ysgrifennu.



Yr Asesiad:
Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. (Donaldson, 2015:68)

Ystyriwch y 3 egwyddor addysgegol a amlinellir uchod. Trafodwch yr egwyddorion hyn mewn perthynas ag arferion mewn addysg, gan ddangos dealltwriaeth gadarn, nodi cryfderau a meysydd i’w datblygu ar gyfer pob egwyddor.


Mae’n gyfnod cyffrous iawn i addysg yng Nghymru wrth i ni groesawu cwricwlwm newydd i bobl ifanc o fis Medi 2022 (Llywodraeth Cymru, 2018). Bwriad y Cwricwlwm yma yw annog brwdfrydedd y dysgwyr o oed 3 hyd at 16 gan roi sylfaen cadarn iddynt i lwyddo mewn byd sydd yn newid.   Gwnaeth Yr Athro Donaldson adolygu’r cwricwlwm a’r prif nod oedd i  “greu dyfodol llwyddiannus a chyffrous” i blant a phobl ifanc  gan awgrymu y dylai’r cwricwlwm gynnwys profiadau dysgu ac asesiadau (Donaldson, 2015). Yn 'Dyfodol Llwyddiannus' tynnodd Donaldson sylw at ddeuddeg egwyddor addysgeg a oedd angen cynllunio wrth fynd ati yn y Cwricwlwm newydd (Donaldson, 2015) “......where people continually expand their capacity to create the results they truly desire, where new and expansive patterns of thinking are nurtured, where collective aspiration is set free, and where people are continually learning to see the whole together (Senge, 1990).

Ar hyn o bryd, athrawes dan hyfforddiant ydw i  sy’n angerddol ar gyfer fy ngyrfa fel athrawes. Mae’n bwysig i mi ddatblygu dealltwriaeth lawn o’r Cwricwlwm newydd gan allu rhoi sylfaen gadarn yn y cynllunio a’i ddatblygu.  Wrth weithio gydag ymarferwyr, bydd hyn yn datblygu dealltwriaeth o addysgeg i mi gan allu adlewyrchu a gwella fy ffyrdd. Allan o’r deuddeg egwyddor addysgeg, hoffwn i ganolbwyntio ar dri ohonynt sy’n galw am addysgu a dysgu da (Donaldson, 2015).

Yr Egwyddor Cyntaf: Mae addysgu a dysgu da yn galw am ddefnyddio cymysgedd  o ddulliau sy’n cynnwys addysgu uniongyrchol.

Pan ydyn ni’n gweld newidiadau yn y cwricwlwm, mae angen edrych a newid ar yr addysgu a dysgu. Mae’r dysgu uniongyrchol yn cael ei roi mwy i’r ochr ac yn edrych mwy ar ddarganfod a phrofiadau yn ôl dibenion y cwricwlwm. Dyma ddiffiniad effeithiol o addysgu uniongyrchol: 
 
‘The teacher decides the learning intentions and success criteria, makes them transparent to the students, demonstrates them by modelling, evaluates if they understand what they have been told by checking for understanding, and re-telling them what they have been told by tying it all together with closure’ (Hattie, 2018, tud 8).

Mae addysgu da yn hanfodol bwysig i sicrhau dysgu effeithiol ac mae’r egwyddor yma’n un allweddol ac wrth wraidd athro neu athrawes ragorol. Mae defnyddio cymysgedd o ddulliau yn gallu darparu cyfleoedd i fedru ymgeisio’r sgiliau a ddysgwyd ac felly yn gallu agor llwybrau gwahanol. Mae yna ystod o ddisgyblion y mae'n rhaid i athrawon eu haddysgu, o ran galluoedd, arddulliau dysgu, cefndir cymdeithasol, amrywiaeth ddiwylliannol, anghenion arbennig ac yn y blaen. (O'Brien, 2001, tud 1). Gwelir y dull yma’n  amlwg ym mlynyddoedd cynnar y disgyblion.  Mae angen i’r plant ieuengaf i ddatblygu nifer o sgiliau gan eu galluogi i ddod yn ddysgwyr annibynnol, gwneud cysylltiadau a datblygu ar eu gwybodaeth. Mae astudio annibynnol yn broses, yn ddull ac yn athroniaeth addysg: lle maent yn dysgu trwy ei ymdrechion ei hun ac yn datblygu'r gallu i ymholi a gwerthuso beirniadol. (Walker, 2015 tud 3). Wrth arsylwi ar wersi, gwelaf bwyslais ar athrawon yn dethol y dulliau’n ystyriol  wrth ddysgu gan fydd y strategaethau yn arwain at ddealltwriaeth y plentyn tuag at y dasg dysgu o dan arweiniad. Strategaeth bwysig sydd angen i ni fel athrawon dan hyfforddiant i feisrtriolui  ydy gwahaniaethu. Gwelaf hyn yn fy mhrofiad Pontio ble chafodd tasgau amrywiol ei haddasu a’i rhoi i’r disgyblion er mwyn sicrhau ei bod yn herio’r disgyblion uchelgeisiol, ac yn ogystal, bod yr unigolion gwan yn llwyddo i ddeall prif gysyniadau’r wers. Ceir digon o strategaethau gwahaniaethu sy’n effeithiol megis trwy dasg, trwy gynhaliaeth. Mae hwn yn elfen hanfodol sy’n sicrhau bod pob disgybl yn dangos dealltwriaeth o’r sgiliau sydd dan sylw.

Dull arall o ddysgu gwnes i arsylwi arno trwy brofiadau pontio ydy pwysigrwydd defnyddio gwrthrychau ac arteffactau sydd yn rhoi cyfleoedd i arloesi a chreu dysgu eu hunain gan fod yn fwy ymhongar.  Mae'r diddordeb cynyddol ym mherthnasedd addysg gyda'i dechnolegau, cyfryngau, archifau, ac ati yn herio safbwyntiau traddodiadol ac y mae yna ddadl fod dull cymdeithasol o'r fath yn arwain at bersbectif trawsrywiol ar addysg (Röhl 2015 tud 13). Gan ddefnyddio gwersi o fy mhrofiad fel enghraifft, gwnes i arsylwi grŵp yn didoli siapiau 2D a 3D gan drin a thrafod yr offer mathemategol. Roedd y sgwrs yn naturiol ac yn weledol iawn a gwnaeth y grŵp ddeall yr amcanion yn syth.  Tasg arall wnes i arsylwi oedd disgyblion yn datrys problemau a meddwl yn feirniadol wrth gyfri cownteri a chymharu hyd frigau. Ond yr hyn gwnaeth fy nharo yn y gweithgaredd yma oedd effaith cadarnhaol o gael grwpiau bach yn cydweithio a phrofiad uniongyrchol adnoddau gweledol.  Wrth wneud hyn, gellir ffocysu ar y sgil gan annog sgwrsio a rhyngweithio’n effeithiol. Er effeithiolrwydd grŵp yn cydweithio, wrth gynllunio gwersi yn y dyfodol, rhaid bod yn ofalus nad oes elfen o gystadleuaeth yn digwydd  a fydd yn cael effaith mwy negyddol ar yr unigolyn.

Elfen bwysig i gofio nad ydy addysgedd yn digwydd dim ond yn yr ystafell ddosbarth. Mae ymweliadau addysgiadol yn dod a’r dysgu’n llawer mwy byw gan fedru ymgysylltu gyda phobl ac adeiladau mewn ffyrdd newydd. Mae ymchwil yn dangos ei fod yn cynnig cyfleoedd i ddysgwyr ddatblygu eu gwybodaeth a'u sgiliau mewn ffyrdd sy'n ychwanegu gwerth at eu profiadau bob dydd yn yr ystafell ddosbarth (Dillon, 2006, tud 1). Trwy fy mhrofiadau pontio, sylweddolaf bwysigrwydd i ymrwymo i sicrhau profiadau ychwanegol i'n dysgwyr tu hwnt i safle'r ysgol gan ei fod yn arwain tuag at safonau a chyflawniad gwell ond hefyd yn dangos datblygiad personol ac ymddygiad. Yn sicr, mae’r dull yma’n adeiladu dealltwriaeth ddiwylliannol ac yn cyffwrdd a’r 4 diben. Dull arall ydy dysgu ac addysgu yn yr awyr agored ac mae hwn yn profi i fod o fudd mawr i’r plant. Trwy brofiadau pontio, siaradwyd yn gadarnhaol iawn am y dull yma ac mae’r buddion yn ddi-ben draw. Mae’n gwella datblygiad personol y dysgwyr  ac mae hyn yn arwain at greadigrwydd, annibendod, hyder a datrys problemau. Rhaid hefyd cofio “Students’ learning can be strongly influenced by their previous field and classroom-based experiences” (Orion 1994 tud ). Felly, y mae’n gyfle i ddisgyblion ddefnyddio sgiliau a ddysgwyd mewn sefyllfaoedd y byd go iawn ac mae hyn yn rhywbeth gwerth chweil i weld fel athro neu athrawes. Pan wnes i arsylwi ar ddisgyblion yn ymweld yn yr Ysgol Goedwig trwy fy mhrofiad Pontio, roedd y mwynhad, y chwilfrydedd a’r brwdfrydedd yn amlwg gydag iaith gyfoethog naturiol.

Yn sicr mae dal lle i ddefnyddio dysgu uniongyrchol gyda’r athro yn rôl ganolog ac yn cyflwyno’r holl wybodaeth. Yn y sefyllfa yma, yr athro sy’n cyfarwyddo’n eglur gan gwestiynu’n aml er mwyn helpu’r disgyblion i ddysgu’r testun dan sylw.  Wrth i’r disgyblion fynd yn hŷn, gwelir y dysgu ac addysgu uniongyrchol yma’n fwy amlwg wrth i’r athro arddangos enghraifft mewn tawelwch  gyda’r disgyblion yn ymgeisio a chwblhau’r tasgau fel unigolion.   Yr elfennau hanfodol wrth arfer y dull hwn yw gosod dibenion a meini prawf llwyddiant clir, modelu ac ymarfer, ac adborth rheolaidd a chraff.  Yn y modd hwn, mae addysgu uniongyrchol yn galw ar yr athro/athrawes i chwarae rhan drwy ‘sgaffaldio’ y broses dysgu. Amlinellodd Vygotsky “sgaffaldio” fel offeryn ar gyfer cynnydd (Nordlof, 2014, tud 47). Mae dysgwyr yn cwblhau camau bach y gellir eu rheoli er mwyn cyrraedd y nod. Mae gweithio ar y cyd â hyfforddwr medrus (athrawon) neu gyfoedion mwy gwybodus yn helpu disgyblion i wneud cysylltiadau rhwng cysyniadau. (Nordlof, 2014, tud 46). Agwedd bwysig ar y sgaffaldio hwnnw yw creu cyd-destunau lle y gall plant a phobl ifanc ddangos y gallu i ddysgu’n annibynnol mewn sefyllfaoedd anghyfarwydd. (Nordlof, 2014, tud 60).  Mae’r cysyniad Vygotsky yn bwysig oherwydd gall athrawon ei ddefnyddio fel canllaw i ddatblygiad plentyn, er enghraifft trwy chwarae, a defnyddio galluoedd cysyniadol plentyn i sut y gellir eu hymestyn yn fwy. 

Yr Ail Egwyddor: Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.

Mae’n angenrheidiol i osod tasgau pwrpasol a fydd yn herio pob un disgybl gan ymgysylltu a’i diddordebau. Ffordd ddelfrydol o gyflwyno tasgau a heriau hyn ydy dechrau trafodaeth o’u gwybodaeth a’u profiadau blaenorol. Mae hyn yn bachu ar frwdfrydedd y disgybl yn syth, gan fedru creu creadigrwydd naturiol ac o ganlyniad yn annog annibendod yn eu cyflawniadau. Mae theori Piaget yn cefnogi hyn oherwydd dywed ei fod yn hanfodol i alluogi addysgwyr i hyrwyddo a chymhwyso eu canfyddiadau i'w datblygiad eu hunain a'u bod yn teimlo'n gyffyrddus â hwy er mwyn datblygu. (Sutherland,1992 tud 5)

Mae hyn yn arwain at ‘Llais y disgybl yn arwain y ffordd o ran arfarnu cwricwlwm llwyddiannus’ sydd wedi dod yn rhan bwysig o addysg plant yng Nghymru (Estyn, 2018). Mae’n bwysig bod eu llais nhw’n amlwg ym mhob agwedd o fywyd ysgol ac yn arwain gan fod hyn yn ennyn eu diddordeb yn syth. Trwy fy mhrofiad, mae mynegi barn ar ddechrau’r thema fel cam cyntaf  yn holl bwysig gan fod y disgyblion yn gallu cymryd perchnogaeth ar yr hyn maent yn eu dysgu gan arwain at gyflawniadau llwyddiannus. Gwelaf hyn o fy mhrofiad fy hun. Rhoddodd yr athro thema ar gyfer y tymor ar y bwrdd ac awgrymodd y disgyblion (mewn ffurf map meddwl) gweithgareddau a heriau hwyliog yr oeddent am weld a oedd yn cwmpasu’r thema. Ar y pryd ni sylweddolais bwysigrwydd symlrwydd y weithgaredd yma ond wrth i’r disgyblion cymryd rhan, roedd llawer mwy o ymrwymiad a diddordeb.  Mae hyn yn profi y gellir gweld addysgu a dysgu da trwy dasgau sydd wedi cael ei gynllunio’n ofalus. Trwy fy mhrofiadau pontio roedd y paratoi’n amlwg gan fod hyn yn sicrhau rhediad naturiol. Credaf fod cyflwyno sgiliau fel nodau’r wers yn bwysig. Dylai’r amcanion dysgu fod yn ddatganiadau cryno, clir a phenodol am yr hyn y bydd y dysgwyr yn ei gyflawni. Maent yn ein helpu i werthuso cynnydd ac i annog disgyblion i gymryd cyfrifoldeb o’i dysgu.

Wrth weld pwysigrwydd gosod tasgau er mwyn adeiladu ar wybodaeth flaenorol, ffordd effeithiol iawn o wneud hyn yw “assesment for learning” sef y broses o geisio dehongli tystiolaeth ar gyfer gweld ble mae’r dysgwyr yn eu dysgu, lle mae angen iddynt fynd nesaf a sut orau i’w cael nhw yno (Cox, 2021). Dysgwyd hefyd bod “Assesment is for learning as well as proving learning” (Cox, 2021).  Felly, mae hyn yn edrych ar yr asesu ar gyfer dysgu a’r asesiad o ddysgu sef edrych ar lefelau cyflawniad y dysgwyr yn erbyn safon benodol o feini prawf er mwyn profi cynnydd.

Dywed Vygotsky, er mwyn sicrhau bod addysg yn digwydd, dylai’r plentyn fod yn y “Parth Datblygiad Proximal,” ac mae ef yn diffinio’r term fel y pellter rhwng lefel datblygiad annibynnol a lefel y datblygiad posibl o dan arweiniad. (Bekiryazıcı, 2015, tud 2) Fel y nodwyd yn Utah Education Network (2005, tud 11) “it is a waste of time to teach kids what they already know and what they cannot do without assistance.’ Felly, er bod man cychwyn, mae angen gwahaniaethu’r tasgau i gwrdd ag anghenion yr unigolyn er mwyn cyrraedd ei photensial llawn. Gyda gwahaniaethu effeithiol, byddir yn datblygu ar wybodaeth a sgiliau’r disgybl,  gan herio’r disgyblion mwyaf galluog ond yn sicrhau addysgu pwrpasol i’r rai lleiaf galluog gan barhau i ymgysylltu â’r dysgu.  Dangosir eu bod yn barod i ddysgu ac felly yn unigolion uchelgeisiol a galluog. Rôl athrawes yw sicrhau fod y “Parth Datblygiad Proximal,” yn cael ei gyrraedd ym mhob plentyn mewn dosbarth o wahanol alluoedd. 

Wrth i ni gynllunio ein gwersi, rhaid ystyried adnoddau fel adnodd gweledol a fydd yn ysgogi diddordeb ac yn annog rhyngweithio naturiol yn y dysgu a’r addysgu. Mae angen sicrhau bod yr adnoddau yn cefnogi’r dysgu a’r addysgu gan arwain at gyflawniadau a chynnydd gwell. Ond prif nod gwersi ydy cael y plant i berfformio a chyflawni a chredaf os ydynt yn mwynhau’r profiadau ac yn gallu uniaethu ag hwy, bydd y dysgu a’r addysgu llawer mwy pleserus iddynt gan brasgamu ymlaen.


Y Trydydd Egwyddor –     Mae addysgu a dysgu da yn ymestyn oddi mewn ac ar draws Meysydd Dysgu a Phrofiad

Mae’r Meysydd Dysgu a Phrofiad yn ganolog iawn i’r Cwricwlwm newydd ac yn rhoi dechreuad wrth ddatblygu cwricwlwm ar lefel ysgol. Mae’r cwricwlwm newydd yn rhoi’r hyblygrwydd i athrawon gyda’r bwriad i helpu’r dysgwyr i ddysgu.  Mae chwe Maes Dysgu a Phrofiad yn y cwricwlwm newydd wedi cael eu cyfuno fel hyn: Celfyddydau Mynegiannol; Iechyd a Lles; y Dyniaethau; Ieithoedd, Llythrennedd a Chyfathrebu; Mathemateg a Rhifedd; a Gwyddoniaeth a Thechnoleg (Llywodraeth Cymru, 2018).  Sylweddolaf bwysigrwydd o greu cysylltiadau rhwng y Meysydd Dysgu a Phrofiad yma ac nid eu gweld a’u dysgu yn feysydd ar wahân. Yn ogystal, wrth gynllunio’r Meysydd Dysgu a Phrofiad yma, mae’n bwysig i gefnogi’r pedwar diben. Y pedwar diben yma yw sylfaen datblygu’r Cwricwlwm newydd i Gymru a dyma beth sy’n dylanwadu ar y ffordd rydyn ni’n cynllunio, wrth addysgu ac asesu.  (Llywodraeth Cymru, 2018)  Diddorol oedd arsylwi fideo o wers Addysg Gorfforol dosbarth Derbyn a wnaeth cryfhau’r sylwad yma. Er mai gwers Iechyd a Lles oedd hwn, roedd yr athrawes yn dysgu siapiau fel prif ffocws y wers ac felly gwelir cysyniadau Mathemategol yn dod trwyddo’n gryf. Rhoddir llawer o orchmynion ac felly, roedd sgiliau gwrando a deall yn naturiol amlwg.  Roedd ymwybyddiaeth, meddylfryd o dwf a metawybyddiaeth y disgyblion bach yn amlwg hefyd ac felly credaf fod yr athrawes wedi llwyddo i greu gwers syml ond llwyddiannus. 

Yn ogystal â chyfrannu at y Pedwar Diben, mae chwe Maes Dysgu a Phrofiad yn gwneud cysylltiadau gyda’r Datganiadau o’r hyn sy’n Bwysig ac mae cynnydd a dilyniant wedi cael eu seilio arnynt.  Mae’r datganiadau’n gysylltiedig â’r Pedwar Diben, sy’n hollbwysig, ac mae cynnydd a dilyniant yn seiliedig arnynt (Donaldson, 2015).  Mae’r datganiadau penodol ar gyfer pob maes a syniadau ar sut y gellir eu gwireddu. Felly, mae angen i mi fod yn gwbl glir wrth baratoi gwersi gan fod yn ymwybodol o’r holl agweddau yma a’u cynnwys.
[bookmark: _GoBack]Mae’r cwricwlwm newydd yn chwarae rhan allweddol ym mywyd y disgyblion am oes ac wrth feddwl am yr agwedd yma, mae ‘Dyfodol Llwyddiannus’ yn pwysleisio i ddatblygu cyfrifoldebau trawsgwricwlaidd o fewn y chwe maes dysgu a phrofiad (Donaldson, 2015). Llythrennedd, Rhifedd a Chymhwysedd Digidol ydy’r cyfrifoldebau yma.  Ond wrth i mi gymharu’r cyfrifoldebau yma gyda’r hen gwricwlwm, gwelir yr un pwyslais ar yr agweddau yma yn Fframwaith y Cyfnod Sylfaen (2018),  ac yn parhau i fod  ar gael er mwyn gallu cefnogi.  Felly credaf, bod angen i’r dysgu a’r addysgu i fod hyd yn oed yn fwy ystyrlon yn y Cwricwlwm newydd.  Gyda thechnoleg yn symud ymlaen mor gyflym yn ein byd modern, credaf ei fod yn naturiol i gynnwys cymhwysedd digidol yn drawsgwricwlaidd gan ymgorffori’r sgiliau’n naturiol oddi mewn ac ar draws y Meysydd Dysgu a Phrofiad. Credaf yn gryf bod angen ymgysylltu cymhwysedd digidol gan ei fod yn gyfle i annog ymholi gweithredol a’u cymell i ddysgu trwy bynciau sydd yn ysgogol a rhyng-gysylltiedig. Mae’n hanfodol i mi ddeall mai pwrpas pob un ohonynt ydy i greu cysylltiadau ac undod oddi mewn a rhwng y Meysydd Dysgu a Phrofiad gan ddarparu cymaint o sgiliau a phrofiad i’r plant. Agwedd arall sydd angen ei hystyried wrth gynllunio ac asesu ydy bod gan y Meysydd Dysgu a Phrofiad Datganiadau o’r Hyn sydd yn Bwysig. Yn naturiol, mae rhain yn gysylltiedig gyda’r Pedwar Diben ac yn nodi’r prif syniadau yn y maes. Yn sicr, wrth adfyfyrio, mae angen deallwriaeth llawn o’r Meysydd Dysgu a Phrofiad sy’n ganolog i’r cwricwlwm newydd ond mae angen yr un dealltwriaeth dwfn o’r Pedwar Diben, sgiliau rhesymegol o’r Datganiadau o’r Hyn sy’n Bwysig, egwyddorion cynnydd, disgrifiadau dysgu er mwyn llwyddo i gynllunio cwricwlwm cyflawn a diddorol (Donaldson, 2015).
I gloi, deallaf fod rhaid cynllunio’n drylwyr er mwyn cyflawni gwersi safonol a fydd yn dysgu ac addysgu’n effeithiol gan hyrwyddo her i bob disgybl. Yr hyn rydw i wedi bod yn sylwgar ydy’r angen i mi fod yn gynhwysol gan sicrhau fy mod yn cwrdd ag anghenion eang y dysgwyr. Mae deuddeg egwyddor Donaldson (2015) â’r bwriad i fod yn uchelgeisiol wrth ddysgu a’r addysgu gan osod tasgau a heriau mentro. Yn sicr mae angen ymrwymo’r deuddeg egwyddor wrth ddysgu ac addysgu ac er fy mod yn ystyried rhai ohonynt yn fwy pwysig nag eraill, byddaf dal yn bwriadu i gynnwys pob un ohonynt gan obeithio bydd hyn yn arwain at wersi cyflawn a safonol. Hoffwn i petai’r egwyddorion yma yn fwy manwl ac esboniadol ond ar y llaw arall, mae’n ffodus iawn bod yr egwyddorion yma’n rhoi mwy o ryddid i athrawon a fydd hyn yn ein galluogi i ddilyn llwybr y disgyblion a’r hyn sydd o ddiddordeb yn eu bywydau hwy a fy nod i fydd i adeiladu ac ehangu ar eu profiadau nhw.



Bekiryazıcı. M (2015) ‘Teaching mixed-level classes with a Vygotskian perspective’ Procedia-Social and Behavioral Sciences, 186, tud 913-917.
Cox. T (2021) ‘Introduction to AFL’ ECAD4008 (Darllenwyd 13 Mawrth 2021)
Donaldson G. (2015) ‘Dyfodol Llwyddiannus’ Adolygiad Annibynnol o’r Cwricwlwm a’r Trefniadau Asesu yng Nghymru Ar gael: https://llyw.cymru/sites/default/files/publications/2018-03/dyfodol-llwyddiannus.pdf (Darllenwyd: 5ed o Chwefror 2021).
Dillon, J, Rickinson, M., Teamey, K., Morris, M. et al. (2006) ‘The value of outdoor learning’ evidence from research in the UK and elsewhere.’ School science review, 87(320) tud.107.
Estyn, ‘Arfer Effeithiol’ (Defnyddiwyd 17 Mawrth 2021)
Ar gael: https://www.estyn.llyw.cymru/arfer-effeithiol/llais-y-disgybl-yn-arwain-y-ffordd-o-ran-arfarnu-cwricwlwm-llwyddiannus
Hattie, J (2008) ‘Visible Learning’ A synthesis of over 800 Meta-analyses Relating to Achievement 
Nordlof. J, 2014. ‘Vygotsky, scaffolding, and the role of theory in writing center work’ The Writing Center Journal, tud 45-64.
Llywodraeth Cymru (2018) Cwricwlwm newydd i Gymru [fideo]. Ar gael yn: https://www.youtube.com/watch?v=hJjUiPkJbLU (Darllenwyd: 5ed o Chwefror 2021). Llywodraeth Cymru (2017) ‘Fframwaith y Cyfnod Sylfaen Cwricwlwm Cymru 2008’ Sut mae fy mhlentyn yn datblygu yn y cyfnod Sylfaen Canllaw i rhieni a gofalwyr’ (tud 1-24)
O'Brien, T. and Guiney, D., 2001. Differentiation in teaching and learning. A&C Black.
Röhl, T., 2015. Transsituating education. Educational artefacts in the classroom and beyond. MultiPluriTrans in educational ethnography: Approaching the multimodality, plurality and translocality of educational realities, tud.143-161.
Orion, N. and Hofstein, A. (1994) Journal of Research in Science Teaching, Factors that influence learning during a scientific field trip in a natural environment. 31(10), 1097–1119. 





Senge. M (1990). The fifth discipline: the art and practice of the learning organization. New York, Doubleday/Currency.
Sutherland, P.A., 1992. Cognitive development today: Piaget and his critics. SAGE.
Walker, L., 2015. Enabling students to become independent learners. Transitions in Undergraduate Mathematics Education. Birmingham: University of Birmingham.
Utah Education Network (2005) ‘Young children growing, thinking and learning DAP and theorists’ Incorporating Piaget’s and Vygotsky’s theories in classrooms. 1(1), 59-67.


